മൊട്ടേര ക്രിക്കറ്റ് സ്റ്റേഡിയത്തിന് സ്വന്തം പേര് പുനഃനാമകരണം ചെയ്ത് സ്വയം ഉദ്ഘാടനം ചെയ്തവരാണ് രാജ്യത്തിന് വേണ്ടി ജീവന് ത്യജിച്ച, ഇന്ത്യയുടെ ചരിത്രത്തിലെ വികസന നായകന്റെ പേരിലുള്ള പുരസ്കാരത്തിന്റെ പേര് മാറ്റുന്നത് മതേതര മൂല്യങ്ങള്ക്കും രാജ്യത്തിന്റെ പുരോഗതിക്കും വേണ്ടി പ്രവര്ത്തിച്ച ഓരോരുത്തരെയും പടിയടച്ച് പിണ്ഡം വെക്കുകയാണ് ബിജെപിയുടെ മുഖ്യ അജണ്ടഖേല്രത്ന പുരസ്കാരത്തിന്റെ പേരു മാറ്റിയതില് കേന്ദ്രത്തിനെതിരെ കെ.സി. വേണുഗോപാല് ന്യൂഡല്ഹി: വര്ഷങ്ങളായി രാജീവ് ഗാന്ധി ഖേല് രത്ന എന്നറിയപ്പെട്ടിരുന്ന പുരസ്കാരത്തിന്റെ പേര് ഹോക്കി ഇതിഹാസം മേജര് ധ്യാന്ചന്ദിന്റെ പേരിലേക്ക് പുനര്നാകരണം ചെയ്തതായി പ്രധാനമന്ത്രി നരേന്ദ്ര മോദി ഇന്ന് പ്രഖ്യാപിച്ചിരുന്നു. രാജ്യത്തിന്റെ വിവിധ ഭാഗങ്ങളില്നിന്ന് തനിക്ക് ലഭിച്ച അപേക്ഷകളുടെ പശ്ചാത്തലത്തിലാണ് ഈ പേരുമാറ്റമെന്നായിരുന്നു പ്രധാനമന്ത്രിയുടെ വിശദീകരണം. ഇതിനെതിരെ സമ്മിശ്ര പ്രതികരണമാണ് സമൂഹത്തില് നിന്ന് ഉയരുന്നത്. ഉചിതമായ തീരുമാനമെന്ന് ഒരു വിഭാഗം അഭിപ്രായപ്പെടുമ്ബോള്, ഇത് എതിര്ക്കുന്നവരും നിരവധിയാണ്. ഇന്ത്യയുടെ ഇതിഹാസ താരമായിരുന്ന ധ്യാന്ചന്ദിനെ ആദരികുന്നതില് എതിര്പ്പില്ലെങ്കിലും, പുരസ്കാരത്തില് നിന്ന് രാജീവ് ഗാന്ധിയുടെ പേര് ഒഴിവാക്കിയതിനെയാണ് പലരും വിമര്ശിക്കുന്നത്. സമാന അഭിപ്രായമാണ് കെ.സി. വേണുഗോപാല് എംപിയും ഉന്നയിക്കുന്നത്. കെ.സി. വേണുഗോപാലിന്റെ ഫേസ്ബുക്ക് പോസ്റ്റ് മഹാത്മാ ഗാന്ധി, ജവഹര്ലാല് നെഹ്റു, ഇന്ദിര, രാജീവ് മോദിയുടെ ഉറക്കം കെടുത്തുന്നുണ്ട് ആ പേരുകള് പോലും. മതേതര മൂല്യങ്ങള്ക്കും രാജ്യത്തിന്റെ പുരോഗതിക്കും വേണ്ടി പ്രവര്ത്തിച്ച ഓരോരുത്തരെയും പടിയടച്ച് പിണ്ഡം വെക്കുകയാണ് ബിജെപിയുടെ മുഖ്യ അജണ്ട. മൊട്ടേര ക്രിക്കറ്റ് സ്റ്റേഡിയത്തിന് സ്വന്തം പേര് പുനഃനാമകരണം ചെയ്ത് സ്വയം ഉദ്ഘാടനം ചെയ്തവരാണ് രാജ്യത്തിന് വേണ്ടി ജീവന് ത്യജിച്ച, ഇന്ത്യയുടെ ചരിത്രത്തിലെ വികസന നായകന്റെ പേരിലുള്ള പുരസ്കാരത്തിന്റെ പേര് മാറ്റുന്നത്. ആ ഓര്മ്മകള് പോലും മായ്ച്ച് കളയാനാണ് ഈ പ്രഹസനങ്ങളെങ്കില്, അത് പാഴ്വേലയാണ്. ധരിക്കുന്ന വസ്ത്രത്തില് പോലും സ്വര്ണ്ണലിപികളില് സ്വന്തം പേര് കൊത്തിവെച്ച അല്പ്പന്മാര് വിസ്മരിക്കുന്നു, ഗാന്ധിജിയും നെഹ്റുവും ഇന്ദിരയും രാജീവുമൊക്കെ ജീവിക്കുന്നത് ഈ ഇന്ത്യാ മഹാരാജ്യത്തെ ജനങ്ങളുടെ ഹൃദയങ്ങളിലാണെന്ന്. അവരുടെ പേര് ചരിത്രത്തിന്റെ താളുകളില് കൊത്തിവെച്ചത് കാലമെന്ന നീതിമാനാണെന്ന്. ആ നീതിമാന്റെ കാവ്യ നീതി അല്പ്പന്മാരെത്തേടി എത്തുക തന്നെ ചെയ്യും. മേജര് ധ്യാന് ചന്ദിനോടുള്ള ആദരവല്ല, പകരം അന്തമായ കോണ്ഗ്രസ്സ് വിരോധമാണ് ഈ തീരുമാനത്തിന് പിന്നില്. പക്ഷേ എത്ര ശ്രമിച്ചാലും ചരിത്രം മാറ്റാന് കഴിയില്ല. ഒന്നും പുതിയതായി ചിന്തിക്കാനോ നടപ്പിലാക്കാനോ ഇല്ലാത്തവര്ക്ക് ഇത്തരം അടവുകള് കാണിച്ച് ബിജെപി ഭക്തരെ അല്പ്പനേരം സന്തോഷിപ്പിക്കാമെന്ന് മാത്രം. ഇങ്ങനെ ഭയപ്പെടരുത്, ഇന്ത്യയുടെ ചരിത്രത്തെ. കോണ്ഗ്രസ്സിനെ. മേജര് ധ്യാന് ചന്ദിന്റെ പേരില് പുരസ്കാരം ഏര്പ്പെടുത്തുന്നതിലല്ല പ്രതിഷേധം, അത് ഉചിതമാണ് താനും. എന്നാല് അതൊരിക്കലും രാജീവ് ഗാന്ധിയെ അപമാനിച്ചുകൊണ്ടാകരുതെന്ന് മാത്രം.